Opdatering: d10/7.

 Er for kort tid siden blevet kontaktet  af Post Danmarks kundeservice som har beklaget denne sag, som er blevet håndteret helt forkert fra start af, desværre af Danske Bank som er samarbejdspartner med Post Danmark. Der vil nu foregå en intern undersøgelse af hvad der er gået galt og hvorfor vi ikke med det samme fik vores penge. Jeg har rettet fra 1 til 2 stjerner og beklager at det desværre er Post Danmark som anmeldelsen går på, selv om det var mere berettiget at det var Danske Bank - men det var nu engang på Posthuset at pengene blev betalt.

Har D. 1/7 indbetalt 25000,-  på et indbetalingskort i den lokale postbutik - efter 8 dage henvender vi os i postbutikken for at gøre opmærksom på at pengene ikke er tilgået modtagers konto.

Her er beskeden at vi skal kontakte vores bank - som ikke kan se pengene er tilgået bankkontoen som er vores egen erhvervskonto - derefter tilbage til postbutikken som undersøger det via et telefonnummer de kan henvende sig på ved spørgsmål - de lover her at kontakte os - da intet er sket dagen efter ringer vi til postbutikken igen - her oplyser de ved en fejl nummeret til det, der viser sig at være Danske Bank Direct Payment (mener vi det hedder). De står åbenbart for Post Danmarks transaktioner - vi ringer pågældende nummer op, Hvor de er meget overrasket over at vi ringer på dette nummer - vi forelægges sagen og de ringer tilbage noget efter og oplyser at de kan se pengene er tilgået vores bank. Ved henvendelse i vores bank kan de ikke se beløbet nogle steder - vi ringer til førnævnte nummer som nu oplyser at de bare kan se pengene er tilgået Danske Bank og kan se de er ført videre - men faktisk ikke aner hvilken konto det er.

Senere på dagen kontakter vi dem igen da intet sker - vi forelægges dem at vi ønsker at beløbet indsættes på vores konto da vi ikke mener vi skal bære ansvaret for deres rod - vi har et påstemplet betalingskort - posthuset bekræfter de har modtaget pengene - til dette oplyser de nu de ikke vil overføre noget som helst  førend de ved hvor pengene er havnet. Da vi ikke kan trænge igennem til den pågældende medarbejder, at pengene faktisk tilhøre os beder vi om at snakke med en der kan tage stilling. Nogle timer efter ringes vi op af afd. Leder H.A. fra førnævnte afdeling - hvis dette skulle blive bedre bliver vi snart skuffet - magen til ligegyldighed med en kundes penge skal man lede længe efter - hendes svar på hvor pengene var og om de evt. kunne indsætte et tilsvarende beløb på vores konto endte negativt - de ville intet udbetale selvom de kunne se vi havde indbetalt. 

Vi er meget forundret over at blive fastholdt i deres transaktions rod - at holde os sagesløse ved hurtigt at overføre vores penge ville være en umiddelbart let sag - men trods betalingskort med stempel og en medarbejder i postbutikken som erkender at pengene er modtaget, er vi nu på 10. dag i den situation at vi ikke ved hvor pengene er. Vi har lavet en forespørgsel hos politiet om det skal anmeldes  - de har taget det seriøst, men mener vi skal prøve i første omgang at klare det selv. 

Post Danmark/ Danske Bank det kan i simpelthen ikke være bekendt - at tage jeres ansvar her ville klæde jer, men måske i er for store til det.